
Pranešimas žiniasklaidai
2026 m. rugpjūčio 11 d. 

Artėjant Žolinei – prisiminkite visų mėgstamą duonelę: kaip skirtingai atsiskleidžia jos rūšys paskrudinus?
Žolinė nuo seno žymi vasaros ir rudens sandūrą, derliaus brandą ir svarbiausių vasaros lauko darbų pabaigą. Rugpjūčio 15-ąją giminės ir kaimynai nuo seno rinkdavosi pabendrauti, pasivaišinti naujojo derliaus gėrybėmis, o šeimininkės kepdavo duoną iš šviežiai subrandintų grūdų. Lietuviškas prekybos tinklas „Maxima“ siūlo prisiminti šią tradiciją ir paminėti Žolinę, dalijantis gardžiai pakepta duona. 
Lietuvos istorijoje ir kultūroje duona niekada nebuvo vien tik paprastas, kasdienis maistas. Duona užėmė svarbią vietą šeimos šventėse ir žemdirbių apeigose, buvo pagarbiai vadinama šventa, jai būdavo priskiriama apsauginė galia. Nukritusį duonos gabalėlį buvo įprasta pakelti ir pabučiuoti, kad namuose jos niekada nepritrūktų.
„Ypatingą vietą nuo seno duona užima ir minint Žolinę – bendrystės ir dėkingumo už derlių šventę. Duona paprasta dalintis, o iš kelių skirtingų jos rūšių galima nebrangiai paruošti gardžių užkandžių visai šeimai ar draugų kompanijai. Pastebime, kad pirkėjams labiausiai patinka būtent lietuviška duona – šalies gamintojų pagamintos duonos dalis reikšmingai atsispindi ir mūsų reguliariame asortimente, kur ji sudaro net 73 procentus“, – sako Ernesta Vareikytė, „Maximos“ ryšių su žiniasklaida vadovė. 
Mėgstamiausios rūšys – sumuštinių, juoda ir šviesi plikyta duona 
Remiantis šių metų sausio–liepos mėnesių „Maximos“ duomenimis, tautiečių mėgstamiausia yra sumuštinių duona. Populiari duona – ir juoda bei šviesiai plikyta. Rinkdamiesi duoną, pirkėjai nevengia ir išraiškingesnių jos skonių. Pavyzdžiui, viena perkamiausių tokių duonų – tamsi raugo su medumi.
„Tautiečių pasirinkimai rodo, kad vertiname ir sumuštinių duonos skonį, ir tradicinę juodą, ir nevengiame paragauti galbūt dar neragautų skonių duonos. Ruošiantis Žolinei, galima išsirinkti kelias skirtingas rūšis ir paragauti jų visų bei galbūt taip atrasti naują mėgstamiausią. Beje, mūsų kulinarijos meistrų teigimu, kiekviena duonos rūšis skirtingai atsiskleidžia paskrudinta, tad ruošiantis savaitgaliui tai gali būti puiki proga imtis panašaus eksperimento“, – siūlo E. Vareikytė. 
„Maximos“ atstovė priduria, kad, pavyzdžiui, paskrudinta kvietinė ir sumuštinių duona tampa auksinė ir traški, kaitinta sėklų duona atskleidžia malonų skrudintų sėklų aromatą, o nebrangios kasdienės juodos keptos duonos skonis tampa dar sodresnis. 
Kepta duona – tikra klasika 
Vienas paprasčiausių būdų pasimėgauti duona it užkandžiu – pakepti ją su česnaku ir patiekti su pikantišku sūrio padažu. Kadangi tiek duonos, tiek fermentinio sūrio įprastos kainos dar mažesnės, sotus tradicinio lietuviško užkandžio krepšelis visai šeimai ar kompanijai kainuos vos kelis eurus. 
„Maximos“ kulinarijos meistrai siūlo pasigaminti tradicinę keptą juodą duoną su pikantišku sūrio padažu. Sočiam ir nebrangiam užkandžiui reikės: 
· 500 g juodos raikytos duonos;
· 3–4 česnako skiltelių;
· aliejaus kepimui;
· druskos (pagal skonį). 
Padažui:
· 150 g fermentinio sūrio;
· 100 g majonezo;
· 2 v. š. natūralaus jogurto arba grietinės;
· 1 česnako skiltelės;
· 0,5 a. š. saldžiosios arba rūkytos paprikos miltelių (nebūtina). 
Gaminimas. Duonos riekeles supjaustykite maždaug piršto storio juostelėmis. Keptuvėje įkaitinkite nedidelį kiekį aliejaus ir duoną iš visų pusių apkepkite, kol ji taps rusva ir traški. Išgriebę sudėkite ant popierinio rankšluosčio, lengvai pasūdykite ir įtrinkite perpjauta česnako skiltele. 
Padažui smulkiai sutarkuokite fermentinį sūrį, sumaišykite jį su majonezu, jogurtu arba grietine, sutrinta česnako skiltele ir paprikos milteliais. Jei norisi, kad padažas būtų labiau kreminis ir vientisas, galima trumpai pasinaudoti elektriniu maisto trintuvu. 
Vienoje lėkštėje – keturi skirtingi duonos skoniai 
Pasikepinti galima ne tik tradicinę juodą duoną, bet ir kitas nebrangias jos rūšis. Tačiau atkreipkite dėmesį į kepimo laiką – skirtingoms duonos rūšims apskrusti jo reikia nevienodai. Norint paruošti šį nebrangų užkandį reikės: 
· 2–4 riekių kvietinės ir sumuštinių duonos, sėklų duonos bei tradicinės juodos duonos;
· 2–4 v. š. alyvuogių aliejaus;
· džiovintų žolelių bei prieskonių (pagal skonį).
Gaminimas. Sumuštinių duoną perpjaukite įstrižai ir sausoje keptuvėje apkepkite po maždaug minutę iš abiejų pusių, kol taps auksinės spalvos. Kvietinę duoną plonai patepkite alyvuogių aliejumi, pabarstykite žolelėmis ir paskrudinkite, kol kraštai taps traškūs. 
Sėklų duoną apkepinkite sausoje keptuvėje ant vidutinės kaitros – taip išryškės jos riešutų aromatą primenantis skonis. Juodos duonos riekeles supjaustykite lazdelėmis, patepkite trupučiu aliejaus ir kepkite ilgėliau, kol jų paviršius gerai apskrus. 
Kartu su šiuo užkandžiu galima pateikti ir pikantišką sūrio padažą, ir švelnesnį jo variantą – bet kokio savo mėgstamo tepamo sūrio pakelį sumaišykite su keliais šaukštais natūralaus jogurto, smulkintais žalumynais ir trupučiu citrinų sulčių. Skanaus! 

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 
Daugiau informacijos:

